Веломафията краде колела за 200 бона годишно, ето колко е най-скъпото - 【Криминални новини】 • престъпления, произшествия и инциденти | ФАКТИ.БГ
Публикувана: 10 Юли, 2018 12:07
14 КОМЕНТАРА | ВИДЯНА 3326
Веломафията посяга на колела за над 200 000 лева годишно в България. Суперскъпите карбонови шосейни бегачи или планински байкове, за които всеки детайл се поръчва отделно, се изнасят в чужбина, пише "Телеграф".
Причината е, че са единични бройки и лесно могат да бъдат разпознати. Задигнатите колелета от Англия, Германия и Холандия пък се продават по пазарите у нас.
Най-скъпият велосипед, откраднат от началото на годината в София, е на стойност 9000 лева и е бил паркиран през ИТ академия в София, показа проверка.
Кражбата на колелото с рамка Specialized HC Pro е изключително куриозна. Собственичката си го вързала в района на столичния квартал "Младост"1.
Около 11 часа на обяд на 11 април охранителните камери запечатват мъж, който идва с друго колело марка Sprin Leopard. То също е било на цвят като откраднатото. След като изчаква минувачите, крадецът спира незабелязано и започва да се прави, че заключва своето. През това време отключва чуждото и точно след минута тръгва с него.
Един от прекупвачите на крадени велосипеди се казва Давид и от години се подвизава на женския пазар, където всички го познават.
От началото на годината обаче крадени колелета не са били намирани при него, посочиха разследващи.
Ако ново колело струва 1000 лева, той плащал на момента 200, което устройвало по-изпадналите крадци. След това вече преценявал дали да го пусне за 400 - 500 цяло или да го разпродаде на части - най-търсени били рамката, спирачките и вилката.
Трудно е да се определи колко пари се въртят в бизнеса с крадени колелета, но със сигурност годишно изчезват велосипеди поне за 200 000 лева.